cyanic-selkie/wikianc huggingface dataset:
Palazz ta' Fontainebleau
Il-Palazz minn Lwiġi XIII sa Lwiġi XIV
Ir-re Lwiġi XIV qatta' iktar żmien fil-Palazz ta' Fontainebleau minn kwalunkwe monarka ieħor; kien iħobb jikkaċċja hemmhekk kull sena lejn l-aħħar tas-sajf u l-bidu tal-ħarifa. Ma tantx għamel bidliet fil-palazz minn barra, iżda bena appartament ġdid għall-maħbuba tiegħu s-Sinjura de Maintenon, għammru b'xogħlijiet maġġuri ta' André-Charles Boulle u waqqa' l-appartamenti l-antiki tal-banjijiet taħt il-Gallerija ta' François I biex jibni appartamenti ġodda għall-prinċpijiet irjali, b'xi modifiki fl-appartamenti tar-re. L-arkitett Jules Hardouin-Mansard bena sezzjoni ġdida maġenb il-Galerie des Cerfs u l-Galerie de Diane biex ikun hemm iktar spazju residenzjali għall-qorti. Huwa għamel bidliet kbar fil-park u fil-ġonna; ikkummissjona lil André Le Nôtre u Louis Le Vau biex jiddisinjaw il-parterre l-kbir mill-ġdid fi ġnien formali Franċiż. Huwa neħħa l-ġnien fuq il-kannizzati li Enriku IV kien bena ħdejn il-vaska l-kbira bil-ħut, u minflok bena paviljun, iddisinjat minn Le Vau, fuq gżira żgħira f'nofs il-vaska. daqsminuri|283x283px|Il-Gros Pavilion fiċ-ċentru, li nbena minn Lwiġi XV għall-appartamenti rjali l-ġodda bejn l-1750 u l-1754. Lwiġi XIV iffirma l-Editt ta' Fontainebleau fil-palazz fit-22 ta' Ottubru 1685, u rrevoka l-politika ta' tolleranza fir-rigward tal-Protestanti li kien nieda Enriku IV. Lwiġi XIV laqa' bosta mistednin barranin fil-palazz, inkluż l-eks Reġina Christina tal-Iżvezja, li kienet għadha kemm abdikat mit-tron. Meta kienet mistiedna fil-palazz fl-10 ta' Novembru 1657, Christina ssuspettat fil-maħbub tagħha u dak li kien jieħu ħsieb iż-żwiemel, il-Markiż Gian Rinaldo Monaldeschi, li kien qed jikxef is-sigrieti tagħha lill-għedewwa. Il-qaddejja tagħha ħebbew għalih fil-kurituri tal-palazz u qatluh b'daqqiet ta' sikkina. Lwiġi XIV ġie jaraha fil-palazz, ma semma xejn dwar il-qtil, u ħalliha tkompli bil-vjaġġi tagħha.
Fid-19 u fl-20 ta' Mejju 1717, matul ir-Reġġenza wara l-mewt ta' Lwiġi XIV, il-Ksar Russu Pietru l-Kbir kien mistieden fil-Palazz ta' Fontainebleau. Sessjoni ta' kaċċa għaċ-ċriev ġiet organizzata għalih, kif ukoll bankett. Uffiċjalment iż-żjara kienet suċċess kbir. Iżda fil-memorji ppubblikati iktar 'il quddiem mill-membri tad-delegazzjoni, milli jidher Pietru ma ħax pjaċir bl-istil ta' kaċċa tal-Franċiżi, u ħass li l-palazz kien żgħir wisq, meta mqabbel mar-residenzi rjali Franċiżi l-oħra. Ir-rutina tal-Palazz ta' Fontainebleau wkoll ma għoġbitux; huwa kien jippreferi l-birra minflok l-inbid (u ġab il-provvista tiegħu miegħu) u kien iħobb iqum kmieni, għad-differenza tal-qorti rjali Franċiża.
Il-proġetti ta' rinnovazzjoni ta' Lwiġi XV kienu iktar ambizzjużi minn dawk ta' Lwiġi XIV. Sabiex joħloq iktar abitazzjonijiet għall-għadd enormi ta' membri tal-qorti rjali tiegħu, fl-1737-1738 ir-re bena bitħa ġdida, imsejħa l-Cour de la Conciergerie jew il-Cour des Princes, lejn il-Lvant tal-Galerie des Cerfs. Fil-Cour du Cheval Blanc, is-sezzjoni tal-Gallerija ta' Ulisse twaqqgħet u gradwalment ġiet sostitwita b'binja ġdida tal-brikks u tal-ġebel, li nbniet fi stadji fl-1738-1741 u fl-1773-1774, u kienet testendi fil-Punent lejn il-paviljun u l-grotta tas-siġar taż-żnuber. xellug|daqsminuri|278x278px|Lwiġi XIV jikkaċċja ħdejn il-Palazz ta' Fontainebleau. Pittura ta' [[Pierre-Denis Martin.]] Bejn l-1750 u l-1754, ir-re kkummissjona lill-arkitett Ange-Jacques Gabriel biex jibni sezzjoni ġdida tul il-Cour de la Fontaine u l-vaska bil-ħut. Il-Pavilion des Poeles l-antik twaqqa' u ġie sostitwit bil-Gros Pavilion, li nbena b'ġebla lewn il-krema. Inbnew ukoll appartamenti lussużi ġodda f'din il-binja għar-Re u għar-Reġina. Is-sala l-ġdida għal-laqgħat tal-Kunsill Irjali ġiet imżejna mill-pitturi ewlenin ta' dak iż-żmien, fosthom François Boucher, Carle Vanloo, Jean-Baptiste Marie Pierre u Alexis Peyrotte. Inbena wkoll teatru żgħir mill-isbaħ fl-ewwel sular tas-sezzjoni tal-Belle Cheminée.
Ir-Re Lwiġi XVI għamel żidiet oħra mal-palazz biex il-membri tal-qorti tiegħu jkollhom iktar spazju. Binja ġdida nbniet maġenb il-Gallerija ta' François I; b'hekk inħoloq appartament kbir ġdid fl-ewwel sular, u għadd ta' appartamenti żgħar fil-pjan terran, iżda imblukkat ukoll it-twieqi tan-naħa tat-Tramuntana tal-Gallerija ta' François I. L-appartamenti tar-Reġina Marie-Antoinette ġew rinnovati; sala bi stil Tork inħolqot għaliha fl-1777, sala għal-logħob inbniet fl-1786-1787, kif ukoll boudoir bi stil Arabesk. Lwiġi XVI u Marie-Antoinette għamlu l-aħħar żjara tagħhom fil-Palazz ta' Fontainebleau fl-1786, lejliet ir-Rivoluzzjoni Franċiża.
Il-Palazz matul ir-Rivoluzzjoni u l-Ewwel Imperu
daqsminuri|262x262px|Napuljun isellem lill-Gwardja Antika tiegħu fil-Bitħa tal-Unur fl-20 ta' April 1814. Matul ir-Rivoluzzjoni Franċiża, il-palazz ma ġarrabx ħsarat sinifikanti, iżda l-għamara kollha nbigħet b'irkant. Il-binjiet ġew okkupati mill-Iskola Ċentrali tad-Dipartiment ta' Seine-et-Marne sal-1803, meta Napuljun I stabbilixxa skola militari hemmhekk. Meta beda jħejji biex isir Imperatur, Napuljun ried jippreserva kemm jista' mill-palazzi u mill-protokoll tar-Reġim l-Antik. Huwa għażel il-Palazz ta' Fontainebleau bħala s-sit għal-laqgħa storika tiegħu tal-1804 mal-Papa Piju VII, li kien ivvjaġġa minn Ruma biex jinkuruna lil Napuljun bħala l-Imperatur. Napuljun ordna biex għadd ta' kmamar jiġu mżejna apposta għall-Papa, u l-palazz kollu ġie rinnovat u mżejjen mill-ġdid. Il-kamra tas-sodda tar-Rejiet ġiet ittrasformata f'sala tat-tron għal Napuljun. L-appartamenti ġew rinnovati u mżejna mill-ġdid għall-Imperatur u għall-Imperatriċi bl-istil ġdid tal-Imperu. Il-Cour du Cheval Blanc beda jissejjaħ il-Cour d'Honneur jew il-Bitħa tal-Unur. Sezzjoni faċċata tal-bitħa, l-Aile de Ferrare, twaqqgħet u ġiet sostitwita b'xatba u b'daħla tal-ħadid, biex b'hekk il-faċċata tal-palazz tibqa' viżibbli. Il-ġonna ta' Diana u tas-siġar taż-żnuber ġew imħawlin mill-ġdid u mibdula fi ġnien pajsaġġistiku Ingliż mid-disinjatur pajsaġġistiku Maximillien Joseph Hurtault.
Iż-żjarat ta' Napuljun lejn il-Palazz ta' Fontainebleau ma kinux frekwenti, għaliex kien ikun okkupat il-ħin kollu bil-kampanji militari. Bejn l-1812 u l-1814, il-palazz intuża bħala ħabs eleganti ħafna għall-Papa Piju VII. Fil-5 ta' Novembru 1810, il-kappella tal-palazz intużat għall-magħmudija tan-neputi ta' Napuljun, Napuljun III, fejn Napuljun kien il-parrinu tiegħu, u l-Imperatriċi Marie-Louise kienet il-parrina tiegħu. xellug|daqsminuri|239x239px|Il-mejda fejn Napuljun iffirma l-abdikazzjoni tiegħu fl-4 ta' April 1814, qabel ma ġie eżiljat fil-gżira ta' [[Elba.]] Napuljun qatta' l-aħħar jiem tar-renju tiegħu fil-Palazz ta' Fontainebleau, qabel ma abdika hemmhekk fl-4 ta' April 1814, taħt pressjoni mill-marexxalli tiegħu, Ney, Berthier u Lefebvre. Fl-20 ta' April, wara li t-tentattiv ta' suwiċidju tiegħu ma rnexxilux, huwa ta tislima emozzjonali lis-suldati tal-Gwardja Antika, li nġabru fil-Bitħa tal-Unur. Iktar 'il quddiem, matul il-Mitt Jum, huwa waqaf hemmhekk fl-20 ta' Marzu 1815.
Fil-memorji tiegħu, miktuba meta kien eżiljat fuq Saint Helena, huwa jiftakar fiż-żmien li qatta' fil-Palazz ta' Fontainebleau; "…ir-residenza reali tar-Rejiet, id-dar tas-sekli. Forsi ma kienx palazz arkitettoniku rigoruż, iżda kien ċertament residenza maħsuba tajjeb u perfettament adattata. Tabilħaqq kien l-iżjed palazz komdu u b'pożizzjoni tajba fl-Ewropa".
Il-Palazz matul ir-Ristorazzjoni u r-renju ta' Lwiġi-Filippu (1815-1848)
Wara r-ristorazzjoni tal-Monarkija, ir-Rejiet Lwiġi XVIII u Karlu X it-tnejn li huma baqgħu fil-Palazz ta' Fontainebleau, iżda l-ebda wieħed minnhom ma għamel bidliet kbar fil-palazz. Lwiġi-Filippu kien iktar attiv, u rrestawra xi swali u żejjen mill-ġdid oħrajn bl-istil ta' dak iż-żmien. Is-Sala tal-Gwardji u l-Gallerija tal-Platti ġew imżejna mill-ġdid bi stil Neo-Rinaxximentali, filwaqt li s-Sala tal-Kolonni, taħt is-sala tal-ballu, ġiet rinnovata bi stil Neoklassiku. Huwa żied ukoll twieqi ġodda bil-ħġieġ ikkulurit, magħmula mill-manifattura rjali ta' Sèvres.
Il-Palazz matul it-Tieni Imperu
daqsminuri|256x256px|Napuljun III jilqa' delegazzjoni mir-Re tas-Siam fis-sala tal-ballu fl-1864. L-Imperatur Napuljun III, li kien mgħammed fil-Palazz ta' Fontainebleau, reġa' kompla d-drawwa ta' soġġorni twal fil-palazz, b'mod partikolari fis-sajf. Ħafna mis-swali storiċi, bħall-Galerie des Cerfs, ġew irrestawrati kemm jista' jkun għad-dehra oriġinali tagħhom, filwaqt li l-appartamenti privati ġew imżejna mill-ġdid skont il-gosti tal-Imperatur u tal-Imperatriċi. Ħafna appartamenti għall-mistednin ġew stabbiliti fl-ispazji mhux użati tal-binjiet tal-palazz. It-teatru l-antik tal-palazz, li kien inbena fis-seklu 18, inqered f'nar li ħakem is-sezzjoni tal-Belle Cheminée fl-1856. Bejn l-1854 u l-1857, l-arkitett Hector Lefuel bena teatru ġdid bl-istil ta' Lwiġi XVI.
Fil-pjan terran tal-Gros Pavilion, l-Imperatriċi Eugénie bniet mużew żgħir iżda rikk, bir-rigali mir-Re tas-Siam fl-1861, u bl-opri tal-arti li ttieħdu meta nsteraq il-Palazz tas-Sajf ta' Beijing, iċ-Ċina. Il-mużew kien fih ukoll pitturi ta' artisti kontemporanji, inkluż Franz Xaver Winterhalter, u tal-iskultur Charles Henri Joseph Cordier. Fil-qrib, fis-sezzjoni ta' Lwiġi XV, l-Imperatur stabbilixxa l-uffiċju tiegħu, u l-Imperatriċi stabbiliet is-Sala tal-Verniċ tagħha. Dawn kienu l-aħħar kmamar li nħolqu mir-residenti rjali tal-Palazz ta' Fontainebleau. Fl-1870, matul il-Gwerra bejn Franza u l-Ġermanja, l-Imperu sfaxxa, u l-palazz ingħalaq.
Il-Palazz mit-Tielet Repubblika sa llum il-ġurnata
xellug|daqsminuri|Il-Librerija u l-Gallerija ta' Diana. Matul il-Gwerra bejn Franza u l-Prussja, il-palazz ġie okkupat mill-Prussjani fis-17 ta' Settembru 1870, u għal żmien qasir intuża bħala kwartieri ġenerali tal-armata minn Federiku Karlu tal-Prussja minn Marzu 1871. Wara l-gwerra, tnejn mill-binjiet bdew jospitaw l-iskola avvanzata tal-artillerija u l-inġinerija tal-Armata Franċiża, li ġiet obbligata titlaq mill-Alsace meta l-provinċja ġiet annessa mill-Ġermanja. Okkażjonalment il-palazz intuża bħala residenza mill-Presidenti tat-Tielet Repubblika, u biex jintlaqgħu xi mistednin statali, fosthom ir-Re Alessandru I tas-Serbja (1891), ir-Re Ġorġ I tal-Greċja (1892), Leopoldu II tal-Belġju (1895) u r-Re Alfonsu XIII ta' Spanja (1913). Il-palazz laqa' wkoll żjara mill-aħħar waħda mir-residenti rjali, l-Imperatriċi Eugenie, fis-26 ta' Ġunju 1920.
Il-faċċati tal-binjiet ewlenin ingħataw l-ewwel protezzjoni tagħhom permezz tal-klassifikazzjoni bħala monumenti storiċi fl-20 ta' Awwissu 1913. Fl-1923, wara l-Ewwel Gwerra Dinjija, il-palazz sar is-sede tal-Écoles d'Art Américaines, skejjel tal-arti u tal-mużika, li għadhom jeżistu. Fl-1927 il-palazz sar mużew nazzjonali. Bejn il-gwerer, is-sulari ta' fuq tas-sezzjoni tal-Belle Cheminée, li kienu ħadu n-nar fl-1856, inbnew mill-ġdid permezz ta' għotja finanzjarja mill-Fondazzjoni Rockefeller.
Matul it-Tieni Gwerra Dinjija, il-palazz ġie okkupat mill-Ġermaniżi fis-16 ta' Ġunju 1940 u baqa' okkupat sal-10 ta' Novembru 1940, u mbagħad reġa' ġie okkupat mill-15 ta' Mejju sal-aħħar ta' Ottubru 1941. Wara dik is-sena, parti mill-palazz saret il-kwartieri ġenerali tal-Unjoni tal-Punent u iktar 'il quddiem saret il-kwartieri ġenerali ta-Forzi Alleati tal-Ewropa Ċentrali tan-NATO sal-1966.
Fil-bidu tal-2007, beda r-restawr tat-teatru tal-palazz, li kien inbena minn Napuljun III matul it-Tieni Imperu. Il-proġett ġie ffinanzjat mill-gvern ta' Abu Dhabi, wieħed mill-Emirati Għarab Magħquda, u bħala ringrazzjament it-teatru ssejjaħ it-Teatru Sheik Khalifa Bin Zayed al Nahyan. Ġie inawgurat fit-30 ta' April 2014.
Fl-1 ta' Marzu 2015, il-Mużew Ċiniż tal-palazz insteraq minn ħallelin professjonisti. Daħlu fil-binja għall-ħabta tas-sitt ta' filgħodu, u minkejja s-sistema ta' allarm u l-kameras li jieħdu l-filmati, f'seba' minuti l-ħallelin irnexxielhom jisirqu madwar ħmistax mill-iżjed oġġetti ta' valur fil-kollezzjoni, inkluż ir-replika tal-kuruna tas-Siam mogħtija mill-gvern Siamiż lil Napuljun III, mandala Tibetana, u kimera tal-enamel mir-renju tal-Imperatur Qianlong (1736-1795).
Sit ta' Wirt Dinji
nofs|daqsminuri|551x551px|Il-faċċata tal-Palazz ta' Fontainebleau. Il-Palazz u l-Park ta' Fontainebleau ġew iddeżinjati bħala Sit ta' Wirt Dinji tal-UNESCO fl-1981.
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; u l-kriterju (vi) "Assoċjazzjoni diretta jew tanġibbli ma' avvenimenti jew ma' tradizzjonijiet ħajjin, ma' ideat jew ma' twemmin, jew ma' xogħlijiet artistiċi jew letterarji ta' valur universali straordinarju".
Klima ta' Malta
Malta għandha klima Mediterranja skont il-klassifikazzjoni klimatika ta’ Köppen, bi xtiewi miti ħafna u bi sjuf sħan ħafna. Ix-xita tinżel l-iktar fix-xitwa, u s-sajf is-soltu jkun niexef. Skont il-klassifikazzjoni klimatika ta’ Troll-Paffen u dik ta’ Siegmund/Frankenberg, Malta tinsab f’żona subtropikali, peress li tinsab f’latitudni ta’ 35ºN.
Temperatura
daqsminuri|321x321px|[[Ir-Ramla l-Ħamra f’temp bnazzi]] It-temperatura annwali medja hija xi 23 °C (73 °F) binhar u 16 °C (61 °F) billejl (waħda mill-iktar temperaturi medji sħan fil-Ewropa). Fl-iktar xahar kiesaħ – Jannar – it-temperatura massima tipika tvarja bejn 12 u 20 °C (bejn 54 u 68 °F) binhar u t-temperatura minima tvarja bejn 6 u 12 °C (bejn 43 u 54 °F) billejl. Fl-iktar xahar sħun – Awwissu – it-temperatura massima tipika tvarja bejn 28 u 34 °C (bejn 82 u 93 °F) binhar u t-temperatura minima tvarja bejn 20 u 24 °C (bejn 68 u 75 °F) billejl.
B’mod ġenerali, April jibda b’temperaturi bejn 17 u 22 °C (bejn 63 u 72 °F) binhar u bejn 10 u 14 °C (bejn 50 u 57 °F) billejl. F’Novembru t-temperatura tvarja bejn 17 u 23 °C (bejn 63 u 73 °F) binhar u bejn 11 u 18 °C (bejn 52 u 64 °F) billejl. Madankollu, anke fix-xhur tax-xitwa (Diċembru, Jannar u Frar), it-temperaturi xi kultant jilħqu l-20 °C (68 °F). Marzu huwa xahar tranżizzjonali, b’temperaturi iktar sħan, b’temperaturi massimi ta’ kuljum li sikwit jaqbżu l-20 °C (68 °F) u b’temperaturi minimi li diġà jkollhom żewġ ċifri (iktar minn 10 °C (50 °F)) mill-bidu tax-xahar. B’temperatura medja ta’ 19.3 °C (67 °F), Malta tgawdi l-iktar temperatura medja sħuna fl-Ewropa. Fost il-bliet kapitali fil-kontinent Ewropew, il-Belt Valletta jkollha l-iktar xtiewi sħan, b’temperaturi medji qrib is-16 °C (61 °F) binhar u l-10 °C (50 °F) billejl fix-xhur ta’ Jannar u Frar. F’Marzu u f’Diċembru, it-temperaturi medji jkunu xi 17 °C (63 °F) binhar u 11 °C (52 °F) billejl. F’Malta qajla jkun hemm fluttwazzjonijiet kbar fit-temperaturi. Malta hija waħda minn ftit postijiet fl-Ewropa b’żona ta’ ebusija tal-USDA ta’ 11a, jiġifieri t-temperatura minima assoluta medja li tiġi rreġistrata kull sena tkun bejn 4.4 u 7.2 °C (bejn 39.9 u 45.0 °F).
Dawl binhar
Malta tgawdi wieħed mill-iktar arranġamenti ottimali ta’ sigħat ta’ dawl binhar fl-Ewropa. Fix-xitwa, il-jiem ma jkunux daqshekk qosra daqs dawk fit-Tramuntana tal-kontinent, filwaqt li s-sigħat medji ta’ dawl binhar f’Diċembru, f’Jannar u fi Frar ilaħħqu l-10.3 sigħat (b’paragun: Londra jew Moska jew Varsavja - ilaħħqu t-8 sigħat). Fl-iqsar jum tas-sena, il-21 ta’ Diċembru, ix-xemx titla’ għall-ħabta tas-07:00 u tinżel lejn il-17:00. Fl-itwal jum tas-sena, il-21 ta’ Ġunju, ix-xemx titla’ għall-ħabta tal-05:30 u tinżel lejn it-20:30.
Sigħat ta’ xemx
Kif wieħed jista’ jobsor mis-sigħat ta’ dawl binhar, Malta tgawdi xi 3,000 siegħa ta’ xemx fis-sena (fost l-ogħla ammonti fl-Ewropa wkoll), minn medja ta’ iktar minn ħames sigħat ta’ xemx f’Diċembru sa medja ta’ iktar minn 12-il siegħa kuljum f’Lulju. Għaldaqstant, Malta tgawdi d-doppju tal-ammont ta’ xemx li jkollhom il-bliet fit-Tramuntana tal-Ewropa. B’paragun, Londra tgawdi 1,461 siegħa ta’ xemx fis-sena. Malta jkollha ħafna iktar xemx fix-xitwa; fil-fatt, f’Diċembru Malta tgawdi 161 siegħa ta’ xemx filwaqt li Londra jkollha 37 siegħa ta’ xemx biss.
Temperatura tal-baħar
It-temperatura annwali medja tal-baħar f’Malta hija 20 °C (68 °F) (l-ogħla temperatura annwali tal-baħar fl-Ewropa), u tinżel bejn 15-16 °C (59-61 °F) fil-perjodu minn Jannar sa April u titla’ sa 26 °C (79 °F) f’Awwissu. Fis-sitt xhur minn Ġunji sa Novembru, it-temperatura medja tal-baħar taqbeż l-20 °C (68 °F). F’Mejju u f’Diċembru, ix-xhur tat-tranżizzjoni, il-medja tkun xi 18 °C (64 °F).
Fit-tieni nofs ta’ April, meta jibda jirranka l-istaġun tat-turisti u tal-vaganzi, it-temperatura medja tal-baħar tkun 17 °C (63 °F). L-ogħla temperatura tal-baħar hija 27 °C (81 °F) fin-nofs tat-tielet ġimgħa ta’ Awwissu. Fl-aħħar ta’ Awwissu u fil-bidu ta’ Settembru, it-temperatura tinżel għal 26 °C (79 °F), u fit-tieni nofs ta’ Settembru tinżel għal 25 °C (77 °F). Lejn nofs Ottubru, it-temperatura tinżel għal 24 °C (75 °F), filwaqt li fl-aħħar ġimgħa ta’ Ottubru tinżel għal 23 °C (73 °F). Fil-bidu ta’ Novembru, it-temperatura tkun niżlet għal 22 °C (72 °F) (abbażi tad-data tal-2010).
Xita
daqsminuri|284x284px|Maltempata bix-xita f’[[Marsaxlokk]] Il-provvista tal-ilma hija problema f’Malta, peress li fis-sajf qajla tagħmel xita u huwa ż-żmien tas-sena fejn l-ilma jintuża l-iktar. Barra minn hekk, fix-xitwa x-xita spiss tinżel qliel fi żmien qasir u tintilef fil-baħar flok tilħaq tiskula fl-art. Malta tiddependi fuq ir-riżervi tal-ilma taħt l-art, b’sistema ta’ mini taħt l-art fejn jinġabar l-ilma tal-pjan bħal f’Ta’ Kandja jew f’Ta’ Bakkja. Dawn il-mini tal-ilma mifruqa jlaħħqu medja ta’ 97 metru taħt l-art. Il-ġebla tal-franka hija poruża min-natura tagħha, u għalhekk l-ilma ħelu jinġabar fuq saff ta’ salmura. Iktar minn nofs l-ilma tax-xorb ta’ Malta jinkiseb bl-impjanti tad-desalinazzjoni, li joħolqu problemi ambjentali ulterjuri bħall-użu tal-fjuwils fossili u t-tniġġis.
Malta għandha medja ta’ 90 jum bix-xita fis-sena, u tesperjenza minn ftit jiem bix-xita sa 12-il jum bix-xita fix-xahar (≥ 1 mm). L-għadd ta’ jiem bix-xita jvarja minn nofs jum f’Lulju sa 15-il jum bix-xita f’Diċembru. Ix-xita medja fis-sena tlaħħaq xi 600 mm, u l-ammont ivarja bejn ≈0.3 mm f’Lulju u ≈110 mm f’Diċembru.
Umdità
L-umdità relattiva medja annwali hija għolja, b’medja ta’ 76 %, u tvarja bejn 69 % f’Lulju (filgħodu: 78 %; filgħaxija: 53 %) u 79 % f’Diċembru (filgħodu: 83 %; filgħaxija: 73 %).
Rekords
Minkejja l-istażi relattiva tal-klima Maltija, ir-rekords storiċi juru xi varjazzjonijiet. Fil-Belt Valletta, l-uffiċjali meteoroloġiċi tal-imgħoddi rreġistraw temperatura ta’ 1.2 °C (34.2 °F) fid-19 ta’ Frar 1895, li għadha temperatura rekord sa llum.
Fir-rigward tal-gżira kollha kemm hi, fl-1 ta’ Frar 1962 ġiet irreġistrata temperatura ta’ −1.7 °C (28.9 °F) fil-mitjar f’Ta' Qali, fiċ-ċentru tal-gżira, li ġiet akkumpanjata minn xita bis-silġ, għalkemm din it-temperatura ma ġietx rikonoxxuta mill-Uffiċċju Meteoroloġiku ta’ Malta peress li l-mitjar ma kienx stazzjon uffiċjali ta’ reġistrazzjoni tat-temperaturi u ma kienx juża l-istrumenti meteoroloġiċi li huma standard fid-dinja kollha.
Il-borra hija fenomenu rari ħafna. Il-borra ġiet irrappurtata f’Jannar 1858, f’Marzu 1877 (ftit borra bl-ebda akkumulu), fi Frar 1895 (ftit borra mingħajr akkumulu), f’Jannar 1905 (ftit fjokki mingħajr akkumulu), f’Marzu 1949 (borra rreġistrata fin-naħa ta’ ġewwa tal-gżira), u fil-31 ta’ Jannar 1962. Fil-31 ta’ Diċembru 2014, il-borra ġiet irrappurtata f’diversi lokalitajiet, għalkemm l-Uffiċċju Meteoroloġiku ta’ Malta iktar tard ikkonferma li fil-fatt ma kinitx borra iżda silġ artab. Jingħad li x’aktarx ħafna rapporti storiċi ta’ borra kienu fil-fatt silġ artab. Madankollu, ix-xitwa tal-2014 kienet waħda mill-iktar kesħin u b’maltempati li qatt kien hawn fil-Gżejjer Maltin.
L-iktar temperatura baxxa li qatt ġiet irreġistrata fl-Ajruport Internazzjonali ta’ Malta f’Ħal Luqa kienet 1.4 °C (34.5 °F) f’Jannar 1981, u l-ogħla temperatura li qatt ġiet irreġistrata kienet 43.8 °C (110.8 °F) f’Awwissu 1999.
Sansa, il-Monasteri Buddisti tal-Muntanji tal-Korea t'Isfel
daqsminuri|Bongjeongsa f'Andong, il-Korea t'Isfel. Sansa, il-Monasteri Buddisti tal-Muntanji tal-Korea t'Isfel (bil-Korean: 산사; bil-Hanja: 山寺) huma tip ta' monasteri Buddisti tal-muntanji fil-Korea t'Isfel. Seba' minnhom ġew iddeżinjati bħala Sit ta' Wirt Dinji tal-UNESCO fl-2018. Hemm bosta sansa Buddisti fit-territorju muntanjuż tal-pajjiż.
Etimoloġija
It-terminu sansa huwa magħmul minn żewġ kelmiet: san u sa li jfissru muntanja u monasteru/tempju.
Sit ta' Wirt Dinji
Il-valur universali straordinarju tas-sit ġie rrikonoxxut abbażi ta' kriterju wieħed tal-għażla tal-UNESCO: il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet".
Seba' Komponenti
Dan is-Sit ta' Wirt Dinji tal-UNESCO huwa magħmul minn seba' komponenti:
Francky Dury
Francky Dury (twieled fil-11 ta' Ottubru 1957) huwa kowċ tal-futbol Belġjan.
Carmen de Burgos
Carmen de Burgos y Seguí (psewdonimi, Colombine, Gabriel Luna, Perico el de los Palotes, Raquel, Honorine and Marianela; Almería, 10 ta’ Diċembru, 1867- Madrid, 9 ta’ Ottubru, 1932 kienet kittieba, traduttriċi, attivista għad-drittijiet tan-nisa, u ġurnalista Spanjola. Johnson jiddeskriviha bħala kittieba “moderna”, jekk mhux “modernista.”
Karriera
De Burgos telqet mid-dar meta ltaqgħet ma’ Arturo Asterz Bustos, li kien ħmistax-il sena ikbar minnha, poeta, kittieb u alkoħoliku. Bustos kien jaqla’ l-għajxien bħala tipografu għall-gazzetta tal-familja. Hi u Arturo għamlu sbatax-il sena fi żwieġ infeliċi, u kellhom erbat itfal li minnhom għex wieħed biss. Fl-1898 dan il-wild miet ukoll u de Burgos daħlet fil-kulleġġ lokali sabiex tikseb ċertifikat għat-tagħlim. Avvanzat malajr, u fi żmien sena kellha l-kwalifiċi biex tgħallem fil-primarja. Sa tmiem l-1898, de Burgos kellha l-kwalifiċi biex tgħallem fis-sekondarja u sal-1900 setgħet tgħallem lill-għalliema. B’dawn il-kwalifiċi kellha rasha mistrieħa li għandha xogħol għal ħajjitha. De Burgos u t-tifla tagħha telqu lir-raġel abbużiv u infidil li kellha, u flimkien bnew id-dar tagħhom fi Guadalajara, fejn de Burgos kitbet l-ewwel ktieb tagħha. Matul dan iż-żmien tgħallmet kif taqla’ l-għajxien minn kitbietha, kisbet l-indipendenza tagħha, u bdiet tistmerr l-idea taż-żwieġ. De Burgos kienet tqis lilha nfisha bħala feminista. Madankollu, minħabba l-ġeneru tagħha, kitbietha kienu esklużi fl-istħarriġ u l-evalwazzjoni tal-kittieba modernisti (maskili) Spanjoli.
Madankollu, de Burgos bdiet tikteb numru ta’ rumanzetti, ġeneru letterarju li kien popolari fil-bidu tas-seklu għoxrin. Ir-rumanzi tagħha jittrattaw temi politiċi u legali, kif ukoll suġġetti tabù bħall-omosesswalità fl-irġiel u fin-nisa, u t-transvestismu. Hi enfasizzat l-inġustizzja fil-konfront tas-sessi rigward l-adulterju, fejn in-nisa kienu jiġu kkundannati filwaqt li l-involviment tal-irġiel kien jinħafer. Diversi studjużi osservaw li filwaqt li de Burgos hi meqjusa bħala feminista bikrija li qajmet suġġetti kontroversjali rigward is-sess, il-liġi u d-drittijiet, il-kitba tagħha xorta ma offrietx soluzzjonijiet. Hija għarrfet lill-qarrejja dwar id-diskrepanza bejn il-valuri tradizzjonali tal-edukazzjoni femminili u l-ħajja moderna. Madankollu, de Burgos esponiet kwistjonijiet diffiċli u fl-1904 mexxiet kampanja biex id-divorzju jsir iktar aċċessibbli.
Rikonoxximent
Meta fl-1906 De Burgos saret editriċi għal Diario Universal ta’ Madrid, hija saret l-ewwel ġurnalista professjonali femminili fi Spanja. De Burgos serviet ukoll bħala l-ewwel president tal-Liga Internacional de Mujeres Ibéricas e Hispanoamericanas (Għaqda Internazzjonali ta’ Nisa Iberiċi u mill-Amerika Latina). Matul id-dittatorjat ta’ Franco, De Burgos ġiet eskluża mill-kotba tal-istorja, iżda wara r-restorazzjoni demokratika, reġgħet ġiet rikonoxxuta u ddaħħlet mill-ġdid fl-istorja tad-drittijiet tan-nisa fi Spanja.
Thylacinidae
Thylacinidae hija familja estinta ta' mammiferi marsupjali, eżattament il-lupi marsupjali (eżempji huma n-Ngamalaċin, in-Nimbaċin, it-Tilaċin it-Tjarrpeċin u l-Wabulaċin).
Din il-familja qiegħda klassifikata fil-klassi Mammalia, fis-sottoklassi Theria, fl-infraklassi Metatheria (il-marsupjali kollha), fis-superordni Australidelphia (il-marsupjali Awstraljani u l-kolokolo ta' l-Amerika ta' isfel) u fl-ordni Dasyuromorphia ma' 2 familji oħra, d-Dasyuridae u l-Myrmecobiidae.
It-Thylacinidae tiġbor f' hija 9 ġeneri kollha estinti, għajr il-ġeneru Thylacinus li hemm xi dubji u bosta speċi. L-iżjed membru riċenti kien l-ispeċi Thylacinus cynocephalus li sar estint fl-1936. Il-membri l-oħra kollha tal-grupp kienu jgħixu fiż-żminijiet preistoriċi fl-Awstralja.
(għal aktar informazzjoni ara l-artikli Tilaċin jew Dasyuromorphia)
Santwarju ta' Itsukushima
daqsminuri|323x323px|It-torii ewlenija tas-Santwarju ta' Itsukushima Is-Santwarju ta' Itsukushima (厳島神社 (嚴島神社), Itsukushima-jinja) huwa santwarju tax-Xintù fil-gżira ta' Itsukushima (magħrufa popolarment bħala Miyajima), u huwa magħruf l-iktar għat-torii tiegħu li jispikka fuq wiċċ l-ilma. Jinsab fil-belt ta' Hatsukaichi fil-Prefettura ta' Hiroshima fil-Ġappun. Il-kumpless tas-santwarju huwa mniżżel fil-lista tas-Siti ta' Wirt Dinji tal-UNESCO, u l-gvern Ġappuniż iddeżinja diversi binjiet u monumenti bħala Teżori Nazzjonali.
Is-Santwarju ta' Itsukushima huwa wieħed mill-iktar attrazzjonijiet turistiċi popolari fil-Ġappun. Huwa famuż l-iktar għall-portal drammatiku tiegħu jew torii fil-periferija tas-santwarju, għall-qċaċet sagri tal-Muntanja Misen, għall-foresti estensivi, u għall-veduta tiegħu tal-oċean. Il-kumpless tas-santwarju nnifsu huwa magħmul minn żewġ binjiet ewlenin: is-santwarju ta' Honsha u s-Sessha Marodo-jinja, kif ukoll 17-il binja u struttura differenti oħra. Sitt binjiet jew monumenti tiegħu ġew iddeżinjati mill-Gvern Ġappuniż bħala Teżori Nazzjonali.
Attwalment, qed jitwettaq proġett ta' rinnovazzjoni tal-portal jew tat-torii famuż li ilu għaddej minn Settembru 2020 u mistenni jintemm għall-ħabta tad-Diċembru 2022. B'hekk f'dan iż-żmien il-portal huwa miksi b'armar tar-rinnovazzjoni.
Oriġini
Jingħad li ġie stabbilit fil-593, x'aktarx minn Saeki Kuramoto matul il-perjodu ta' Suiko. Madankollu, is-santwarju attwali ġie attribwit lil Taira no Kiyomori, sinjur tal-gwerra (daimyo) prominenti li kkontribwixxa bil-kbir għall-kostruzzjoni tas-santwarju fi żmienu bħala gvernatur tal-Provinċja ta' Aki fl-1168. Patrun rinomat ieħor tas-santwarja kien is-sinjur tal-gwerra Mori Motonari, is-sinjur ta' Choshu, li kien responsabbli għar-rikostruzzjoni tal-honden (is-sala prinċipali) fl-1571. Madankollu, wieħed importanti li jinnota li bħala riżultat tad-dikjarazzjoni ta' gwerra kontra Sue Takafusa hemmhekk fl-1555, Motonari jingħad li tebba' l-artijiet sagri tal-gżira meta wettaq battalja fihom. Dan huwa marbut man-nozzjonijiet rigorużi ta' purezza sagra li jirrappreżentaw is-santwarji tax-Xintù. B'xorti ħażina, l-unika struttura fis-Santwarju ta' Itsukushima li għadha teżisti mill-perjodu ta' Kamakura huwa l-Kyakuden jew is-"Santwarju tal-Alla Mistieden".
Kiyomori
daqsminuri|347x347px|Veduta mis-Santwarju ta' Itsukushima fil-marea għolja Ma kinitx xi ħaġa mhux tas-soltu fis-seklu 16 li daimyo jibni santwarju jew iwettaq proġetti arkitettoniċi sabiex "jirriflettu s-setgħa u l-kobor tagħhom". It-Taira huma magħrufa speċifikament għall-involviment tagħhom fil-kummerċ marittimu mad-dinastija Song, u għat-tentattiv tagħhom li jkollhom monopolju tal-kummerċ barrani tul il-Baħar Intern.
Kiyomori kien fil-quċċata tal-poter tiegħu meta stabbilixxa d-dominju tat-Taira fuq il-gżira. Huwa "ordna l-kostruzzjoni tas-sala prinċipali tas-Santwarju ta' Itsukushima bħala turija ta' reverenza lill-alla li jħares in-navigazzjoni u biex iservi bħala bażi għall-attivitajiet marittimi...". B'hekk Miyajima ma damitx ma saret is-santwarju tal-familja tat-Taira. X'aktarx, Kiyomori għażel il-post fejn inbena s-santwarju wkoll sabiex ikompli jistabbilixxi iktar lilu nnifsu fl-aristokrazija Heian bħala wieħed li ddevja min-normi soċjali tal-pellegrinaġġi tax-Xintù. Huwa żejjen is-Santwarju ta' Itsukushima b'rikkezzi kbar, u kien jgħoxa juri l-post lill-ħbieb u lill-kollegi tiegħu, jew saħansitra lil personaġġi rjali.
Jingħad ukoll li Kiyomori għamel rikostruzzjoni tas-santwarju skont ħolma li kellu ta' patri anzjan li wegħdu d-dominju fuq il-Ġappun jekk jibni santwarju fuq il-gżira ta' Miyajima, u jagħti ġieħ lill-kami tagħha li jinsabu fis-santwarju għas-suċċess li kiseb f'ħajtu. Permezz tar-rinnovazzjonijiet iffinanzjati mit-Taira, is-Santwarju ta' Itsukushima "kiber f'kumpless reliġjuż importanti".
Importanza reliġjuża
xellug|daqsminuri|242x242px|It-torii tas-Santwarju ta' Itsukushima fil-marea baxxa Is-Santwarju ta' Itsukushima huwa ddedikat lit-tliet ibniet ta' Susano-o no Mikoto: Ichikishimahime no mikoto, Tagorihime no mikoto, u Tagitsuhime no mikoto. Magħrufa wkoll bħala s-sanjoshin jew it-"tliet allat femminili", dawn l-allat tax-Xintù huma l-allat tal-ibħra u tal-maltempati. Kiyomori kien jemmen li l-allat femminili kienu "manifestazzjonijiet ta' Kannon", għaldaqstant il-gżira kienet meqjusa bħala l-post li jospita l-bodhisattva. Bil-Ġappuniż, "Itsukushima" tfisser "gżira ddedikata lill-allat". Fil-fatt, il-gżira stess titqies ukoll bħala alla, u għalhekk is-santwarju nbena fil-periferija tal-gżira. L-ogħla quċċata tal-gżira hija l-Muntanja Misen li tlaħħaq madwar 1,755 pied. It-turisti jistgħu jimxuha sal-quċċata jew jitilgħu b'cablecar.
Fost it-teżori tas-santwarju hemm il-Heike Nōkyō, jew “Sutri ddedikati lill-familja tat-Taira”. Dawn jikkonsisti fi 32 skroll, li fuqhom ġew ikkopjati s-sutri tal-Lotus, tal-Amida, u tal-Qalb minn Kiyomori, mis-subien tiegħu, u minn membri oħra tal-familja, li lkoll ikkompletaw il-kitba ta' skroll wieħed u ddekorawh bil-fidda, bid-deheb u bil-madreperla".
Oriġinarjament is-Santwarju ta' Itsukushima kien santwarju pur tax-Xintù "fejn it-tniġġis mit-twelid jew mill-mewt ma kienx permess. Peress li l-gżira stess kienet meqjusa sagra, iċ-ċittadini komuni ma kinux jitħallew jirfsu fuq l-art tul il-biċċa l-kbira tal-istorja tagħha sabiex il-purezza tagħha tinżamm. Iż-żamma tal-purezza tas-santwarju tant hija importanti li mill-1878, l-ebda twelid jew mewt mhuwa permess qribu. Sa llum il-ġurnata, in-nisa tqal suppost jitilqu mill-gżira kif joqrob jum il-ħlas, u l-istess japplika għal dawk li jkollhom mard terminali jew dawk li jkunu anzjani ħafna u li jistgħu jmutu minn mument għall-ieħor. Id-dfin fuq il-gżira huwa pprojbit. Sabiex il-pellegrini jaslu għas-santwarju, is-santwarju nbena qisu moll fuq l-ilma, sabiex jidher qisu qiegħed f'wiċċ l-ilma, isseparat mill-art. Il-portal aħmar tad-daħla jew torii inbena fuq l-ilma għall-istess raġuni. Iċ-ċittadini komuni kellhom jidderieġu d-dgħajjes tagħhom minn ġol-portal qabel ma joqorbu lejn is-santwarju.
Arkitettura
L-iktar karatteristika rikonoxxibbli u famuża tas-Santwarju ta' Itsukushima hija l-portal jew it-torii l-aħmar għoli ħamsin pied, li nbena bl-injam tal-ganfra li huwa reżistenti għat-taħsir. It-tqegħid ta' travu addizzjonali quddiem u wara kull pilastru prinċipali jidentifika t-torii bħala portal li jirrifletti l-istil tax-Xintù Ryōbu (Xintù doppju), skola Medjevali tal-Buddiżmu Ġappuniż esoteriku assoċjata mas-Setta ta' Shingon. It-torii jidher qisu qiegħed fuq wiċċ l-ilma meta l-marea tkun għolja biss. Meta l-marea tkun baxxa, wieħed jista' jasal ħdejn il-portal biss bil-mixi mill-gżira. Billejl, il-portal jiġi mixgħul b'dawl qawwi mix-xatt li jdawwal it-torii. Għalkemm il-portal ilu jeżisti fl-istess post mill-1168, it-torii attwali tmur lura biss għall-1875. xellug|daqsminuri|227x227px|Il-pagoda b'ħames saffi tas-Santwarju ta' Itsukushima L-arkitettura tax-Xintù għandha ħafna partijiet distinti, u l-biċċa l-kbira minnhom jinkludu l-honden (is-sala prinċipali) tas-santwarju u l-haiden (l-oratorju prinċipali) twila mhux tas-soltu, kif ukoll il-heiden (is-sala tal-offerti) twila ndaqs. Il-honden "hija struttura bi tmien kompartimenti fuq naħa u b'erba' kompartimenti fuq oħra, b'saqaf kirizuma msaqqaf fil-wiċċ bil-qoxra taċ-ċipress". Il-ħitan tal-istruttura huma mżejna bi stukko abjad; dawn inbnew permezz ta' proċess li kien jirrikjedi 15-il passata ta' stukko abjad flimkien ma' xogħol tal-injam bl-aħmar.
Mill-ġnub tal-haraiden tas-santwarju prinċipali joħroġ palk tan-no li jmur lura għall-1590. L-ispettakli tat-teatru no ilhom żmien jintużaw biex jagħtu ġieħ lill-allat permezz tar-reċtar ritwali ta' avvenimenti ewlenin tal-ġrajjiet tax-Xintù.
Sit ta' Wirt Dinji
Is-Santwarju ta' Itsukushima ġie ddeżinjat bħala Sit ta' Wirt Dinji tal-UNESCO fl-1996.
Il-valur universali straordinarju tas-sit ġie rrikonoxxut abbażi ta' erba' kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; il-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem"; u l-kriterju (vi) "Assoċjazzjoni diretta jew tanġibbli ma' avvenimenti jew ma' tradizzjonijiet ħajjin, ma' ideat jew ma' twemmin, jew ma' xogħlijiet artistiċi jew letterarji ta' valur universali straordinarju". nofs|daqsminuri|689x689px|Is-Santwarju ta' Itsukushima fil-marea baxxa
Jacky Mathijssen
Jacky Mathijssen (Dilsen-Stokkem, 20 ta' Lulju 1963) huwa eks-plejer u kowċ tal-futbol Belġjan li bħalissa qiegħed imexxi lit-tim nazzjonali tal-futbol Belġjan ta' taħt il-21 sena.
It-turiżmu f'Ċipru
lemin|daqsminuri| Petra tou Romiou (jew il-Blata ta' Afrodite) fejn il-leġġenda tgħid li Afrodite, l-alla Griega tal-imħabba, feġġet mill-baħar daqsminuri| Wied Avakas f'Akamas lemin|daqsminuri| Bajja f' Protaras fis-sajf lemin|daqsminuri| Il-fkieren tal-baħar jgħammru fil-bajjiet imrammla It-turiżmu f'Ċipru jokkupa pożizzjoni dominanti fl-ekonomija tal-pajjiż, u ħalla impatt sinifikanti fuq il-kultura u l-iżvilupp multikulturali tiegħu matul is-snin. Fl-2006, l-industrija tat-turiżmu kienet tirrappreżenta 10.7% tal-PGD tal-pajjiż u kien stmat li l-industrija tat-turiżmu kienet timpjega 113,000 ruħ. B'minimu tas-soltu ta' madwar 4 miljun wasla ta' turisti fis-sena, hija l-40 destinazzjoni l-aktar popolari fid-dinja u s-sitt l-aktar popolari per capita tal-popolazzjoni lokali. Ċipru ilu membru sħiħ tal-Organizzazzjoni Dinjija tat-Turiżmu mill-1975.
Storja
Varosha kienet waħda mill-aktar destinazzjonijiet popolari fid-dinja, iffrekwentata minn stilel ta' Hollywood bħal Marilyn Monroe, qabel l-Invażjoni Torka ta' Ċipru fl-1974. Issa hija abbandunata u l-biċċa l-kbira tagħha hija mgħassa minn truppi armati.
Wasliet skont il-pajjiż
daqsminuri| Il-Blata ta' Afrodite (sfond) bil-Blata Saraċena fuq quddiem daqsminuri| Il-bajja ta' Ayia Thekla Il-maġġoranza tal-wasliet tat-turisti huma minn bnadi oħra fl-Ewropa. Aktar minn 80% tat-ġejjin mit-Tramuntana, mill-Punent u mil-Lvant tal-Ewropa, bit-turisti Brittaniċi jibqgħu l-aktar numerużi. Diversi fatturi jikkontribwixxu għal dan, inkluż il-fatt li l-Ingliż huwa mifrux, kif ukoll l-istorja tal-kolonjaliżmu Brittaniku u l-preżenza ta' bażijiet militari Brittaniċi f'Akrotiri u Dhekelia. It-tnaqqis fl-ekonomija Brittanika fl-aħħar tas-snin 2000 kien rifless minn tnaqqis fil-wasliet tat-turisti, li enfasizza d-dipendenza żejda tal-industrija turistika ta’ Ċipru fuq suq wieħed. Fl-2009, kienu għaddejjin sforzi biex tingħata spinta lill-wasliet minn pajjiżi oħra. F'konformità mal-iżviluppi ġeopolitiċi kontemporanji, it-turisti Russi saru t-tieni l-akbar grupp f'termini ta 'wasliet; dan beda fl-aħħar tas-snin 2000 u minn dakinhar ilu jiżdied b'rata mgħaġġla.
Kompetittività
Skont it-Travel and Tourism Competitiveness Report tal-2013 tal- Forum Ekonomiku Dinji, l-industrija tat-turiżmu ta' Ċipru tikklassifika fid-29 post fid-dinja f'termini ta' kompetittività ġenerali. F'termini ta' infrastruttura turistika, fir-rigward tal-industrija tat-turiżmu Ċipru jinsab fl-ewwel post fid-dinja. B'xi wħud mill-aktar bajjiet popolari u nodfa fl-Ewropa, ħafna mill-industrija tat-turiżmu tiddependi fuq ix-xemx, il-baħar u r-ramel biex tattira t-turisti. Dan jiġi rifless fid-distribuzzjoni staġjonali tal-wasliet tat-turisti b’numru sproporzjonat li jaslu matul ix-xhur tas-sajf. Filwaqt li l-biċċa l-kbira tar-resorts tal-Lvant bħal Protaras u Ayia Napa jattiraw il-biċċa l-kbira tat-turisti tal-gżira minn Marzu sa Novembru, il-punent tal-gżira jibqa' miftuħ għat-turiżmu bil-promozzjoni tal-kultura tal-istorja Ċiprijotta u l-isports speċjalizzati bħall-golf u t-tixbit għandhom distribuzzjoni usa'.
Investiment
Ir-rapport tal-2016 tal-World Travel and Tourism Council dwar il-gżira jgħid li l-investiment totali fl-industrija tal-Ivvjaġġar u t-Turiżmu fl-2015 kien ta’ EUR273.7 miljun, jew 14.0% tal-investimenti totali. Jipproġetta żieda ta' 5.3% fl-2016 u ta' 2.9% fis-sena fl-għaxar snin sussegwenti għal EUR384.6 miljun fl-2026.
Bnadar Blu
Skont l-aħħar rapport tal-KPMG, Ċipru għandu l-akbar konċentrazzjoni densa ta’ bajjiet tal-Bandiera Blu li minnhom l-aktar fil-parti tal-Lvant, l-aktar bajjiet tal-Bandiera Blu għal kull kosta u l-aktar Bnadar Blu per capita fid-dinja.
Malti
Malti jista' jirreferi għal:
Testment il-Qadim
daqsminuri|Bibbja ta' Gutenberg It-Testment il-Qadim (imqassar OT) hija l-ewwel parti tal-kanon bibliċi Nisrani, li hija bbażata primarjament fuq l-erbgħa u għoxrin kotba tal-Bibbja Ebrajka (jew Tanakh), kollezzjoni ta ’kitbiet reliġjużi antiki ta’ l-Ebrajk mill-Iżraelin [1] jemmnu billi ħafna mill-Insara u mill-Lhud reliġjużi għandhom ikunu l-Kelma sagra ta ’Alla. It-tieni parti tal-Bibbji Nsara hija t-Testment il-Ġdid, oriġinarjament miktuba bil-lingwa Griega Koine.
Il-kotba li jinkludu l-kanon tal-Antik Testment, kif ukoll l-ordni u l-ismijiet tagħhom, ivarjaw bejn denominazzjonijiet insara. Il-kanon Kattoliku jinkludi 46 kotba, il-kanoni tal-Knejjes Ortodossi Orjentali u Orjentali jinkludu sa 49 ktieb [2], u l-iktar kanon Protestant komuni jinkludi 39 kotba. Id-39 kotba komuni għall-kanoni Kristjani kollha jikkorrispondu għall-24 kotba tat-Tanakh, b'xi differenzi ta 'ordni, u hemm xi differenzi fit-test. In-numru addizzjonali jirrifletti l-qsim ta 'bosta testi (Kings, Samwel u Kroniki, Ezra-Nehemjaja u t-Tnax-il Profeta Minuri) f'kotba separati fil-Bibbji Nsara.
Il-kotba li huma parti minn Testment il-Qadim Nisrani iżda li mhumiex parti mill-kanon Ebrajk xi kultant huma deskritti bħala deuterokanoniċi. B'mod ġenerali, il-Bibbji Protestanti ma jinkludux il-kotba deuterokanoniċi fil-kanon tagħhom, imma xi verżjonijiet tal-Bibbji Anglikani u Luterani jpoġġu dawn il-kotba f'sezzjoni separata msejħa Apokrifi. Dawn il-kotba żejda huma finalment derivati ​​mill-kollezzjoni tas-Settanta Griega preċedenti tal-Iskrittura Ebrajka u huma wkoll ta ’oriġini Lhudija. Uħud jinsabu wkoll fl-Iscrolls tal-Baħar Mejjet.
Kunvent ta' Novodevichy
daqsminuri|250x250px|Il-Kunvent ta' Novodevichy billejl Il-Kunvent ta' Novodevichy, magħruf ukoll bħala l-Monasteru ta' Bogoroditse-Smolensky (bir-Russu: Новоде́вичий монасты́рь, Богоро́дице-Смоле́нский монасты́рь), x'aktarx li huwa l-iktar kunvent magħruf ta' Moska, ir-Russja. Isem il-kunvent xi kultant jiġi tradott bħala l-Monasteru l-Ġdid tas-Sorijiet sabiex ikun hemm distinzjoni mal-Monasteru l-Antik tas-Sorijiet fi ħdan il-Kremlin ta' Moska. Għad-differenza ta' kunventi oħra ta' Moska, dan baqa' ppreservat kważi għalkollox mis-seklu 17. Fl-2004, il-Kunvent ta' Novodevichy tniżżel fil-lista tas-Siti ta' Wirt Dinji tal-UNESCO.
Struttura u monumenti
xellug|daqsminuri|Il-Katidral tal-Madonna ta' Smolensk fi ħdan il-kunvent Il-kunvent jinsab fin-naħa tal-Lbiċ taċ-ċentru storiku ta' Moska. It-territorju tal-kunvent ikkonfinat b'ħitan għoljin u huwa mdawwar b'park li jifforma żona ta' lqugħ. Il-park huwa limitat min-nisġa urbana tal-belt b'binjiet għoljin u moderni fin-naħat tat-Tramuntana u tal-Lvant. Fuq in-naħa tal-Punent, huwa limitat mix-xmara Moskva, u fin-naħa tan-Nofsinhar hemm triq urbana. Mad-dawra tal-binjiet u tal-monumenti differenti tal-kunvent hemm ħitan għoljin bi 12-il torri. Id-daħliet jinsabu fin-naħa tat-Tramuntana u fin-naħa tan-Nofsinhar. Il-pjanta tat-territorju tal-kunvent għandha għamla rettangolari irregolari mill-Punent għal-Lvant.
L-iktar struttura antika fil-kunvent hija l-Katidral ta' Smolensky b'sitt pilastri, li huwa ddedikat lill-ikona tal-Madonna ta' Smolensk. Din tinsab fiċ-ċentru tal-assi bejn iż-żewġ bibien taż-żewġ daħliet. Abbażi tad-dokumenti eżistenti, il-kostruzzjoni tagħha tmur lura għall-perjodu bejn l-1524 u l-1525; madankollu, l-ewwel sular kbir tagħha, il-proporzjonijiet kbar, u l-frontun ċentrali tagħha huma tipiċi tal-katidrali li kienu wkoll monasteri, li nbnew fi żmien Ivan it-Terribbli. Il-biċċa l-kbira tal-istudjużi jaqblu li l-katidral ġie rikostruwit fis-snin 50 jew 60 tas-seklu 16. Qabel kien fih erba' kappelli iżgħar oħra madwaru, f'arranġament simili għall-Katidral tat-Tħabbira tal-Madonna fil-Kremlin ta' Moska. L-affreski tal-Katidral ta' Smolensky huma fost l-ifjen eżistenti f'Moska. daqsminuri|270x270px|Sofia Alekseyevna fil-Kunvent ta' Novodevichy, [[pittura tal-1879 ta' Ilya Repin]] Il-katidral huwa l-punt ewlieni tal-kunvent, iżda hemm bosta knejjes oħra fi ħdan il-ħitan tal-kunvent. Il-biċċa l-kbira tal-knejjes inbnew fis-snin 80 tas-seklu 17, meta l-kunvent kien ġie rinnovat għalkollox taħt Sofia Alexeyevna, li iktar 'il quddiem inżammet priġunieri hawnhekk. Il-ħitan abjad u t-torrijiet ħomor b'għamla ta' kuruna, il-knejjes fuq il-bibien tad-daħliet, ir-refettorju, u l-kwartieri residenzjali kienu kollha ddisinjati bl-istil Barokk Muskovita, suppost minn ċertu Peter Potapov. Fil-katidral l-antik, tpoġġew fonti ġdid għall-ilma mbierek u ikonostasi mnaqqxa u indurata fl-1685. L-erba' livelli tal-ikonostasi fihom ikoni tas-seklu 16 mogħtija minn Boris Godunov, filwaqt li l-ħames livell tal-ikonostasi fih ikoni magħmula mill-pitturi ewlenin tas-seklu 17, Simeon Ushakov u Fyodor Zubov.
Sofia Alexeyevna kkummissjonat ukoll il-kostruzzjoni ta' torri tal-kampnar għoli 72 metru, u fis-seklu 18 kien l-itwal struttura f'Moska wara t-Torri tal-Kampnar il-Kbir fil-Kremlin ta' Moska. L-għamla ottagonali tat-torri tal-kampnar donnha tgħaqqad l-elementi ewlenin kollha tal-kunvent kollu b'mod armonjuż.
Perjodu Muskovita
xellug|daqsminuri|274x274px|Kartolina tal-Kunvent ta' Novodevichy qabel ir-rivoluzzjoni Vasili III, il-Gran Prinċep ta' Moska, stabbilixxa l-Kunvent ta' Novodevichy fl-1524 sabiex jikkommemora l-ħakma tiegħu ta' Smolensk fl-1514. L-istruttura bdiet bħala fortizza f'lilwa tax-xmara Moskva xi 3.3 kilometri fil-Lbiċ tal-Kremlin ta' Moska. Il-kunvent sar parti importanti tas-sistema difensiva tan-Nofsinhar ta' Moska, li diġà kienet tinkludi għadd ta' monasteri oħra. Malli ġie stabbilit, il-Kunvent ta' Novodevichy ingħata 3,000 rublu u l-villaġġi ta' Akhabinevo u Troparevo. Iben Vasili, il-Kżar Ivan it-Terribbli (li rrenja mill-1533 sal-1584), iktar 'il quddiem ta għadd ta' villaġġi oħra lill-kunvent.
Il-Kunvent ta' Novodevichy kien jospita bosta nisa mill-familji rjali Russi u mill-aristokrazija Russa li kienu ġew imġegħla jsiru sorijiet, bħat-tifla tar-rispett ta' Ivan it-Terribbli, Yelena Sheremeteva (li għexet fil-kunvent mill-1581 sal-1587), il-mara ta' Feodor I, Irina Godunova (li għexet fil-kunvent mill-1598 sal-1603 flimkien ma' ħuha Boris Godunov sa ma sar mexxej hu stess), Sofia Alekseyevna (oħt Pietru l-Kbir minn ġenitur wieħed komuni għat-tnejn; li għexet fil-kunvent mill-1689 sal-1704), Eudoxia Lopukhina (l-ewwel mara ta' Pietru l-Kbir, li għexet fil-kunvent mill-1727 sal-1731), u ħafna oħrajn. Bejn l-1610 u l-1611, unità Pollakka taħt il-kmand ta' Aleksander Gosiewski ħatfu l-Kunvent ta' Novodevichy. Ladarba l-forzi Russi reġgħu ħadu l-kunvent taħt il-kontroll tagħhom, il-Kżar Mikhail Fyodorovich stazzjona gwardji permanenti mal-kunvent (100 Streltsy fl-1616 u 350 suldat fl-1618). Sa tmiem is-seklu 17, il-Kunvent ta' Novodevichy kellu s-sjieda ta' 36 villaġġ (164,215 desyatina ta' art) f'27 uyezd tar-Russja. Fl-1744, kellu s-sjieda ta' 14,489 raħħal.
Perjodu Imperjali
daqsminuri|It-torri tal-kampnar ottagonali F'nofs is-seklu 17, sorijiet minn monasteri oħra f'artijiet Ukreni u Belarussi ġew ittrasferiti lejn il-Kunvent ta' Novodevichy. L-ewwel waħda minn dawn is-sorijiet kienet Yelena Dyevochkina. Fl-1721, uħud mis-sorijiet imdaħħlin fiż-żmien li ċaħdu l-moviment tal-Fidili Antiki ngħataw il-kenn fil-kunvent. Fl-1724, il-kunvent kien jospita wkoll sptar militari għas-suldati u għall-uffiċjali tal-Armata Imperjali Russa kif ukoll orfanatrofju għal iltiema bniet. Sal-1763, il-kunvent kien jospita 84 soru, 35 soru lajka, u 78 pazjent marid u l-qaddejja. Kull sena, l-istat kien jipprovdi lill-Kunvent ta' Novodevichy b'1,500 rublu, b'1,300 loqma ħobż, u b'680 rublu u 480 loqma ħobż għal iżjed minn 250 tifel u tifla abbandunati. xellug|daqsminuri|Wieħed mit-12-il torri b'għamla ta' kuruna Fl-1812, l-armata ta' Napuljun Bonaparte ippruvat tisplodi l-kunvent, iżda s-sorijiet irnexxielhom isalvawh mill-qerda. F'Gwerra u Paċi ta' Leo Tolstoy, Pierre kellu jiġi ġġustizzjat mal-ħitan tal-kunvent. F'rumanz ieħor tiegħu, Anna Karenina, Konstantin Lyovin (karattru ewlieni tar-rumanz) jiltaqa' mal-mara futura tiegħu Kitty li kienet qed tiskejzja fuq is-silġ ħdejn il-ħitan tal-monasteru. Tabilħaqq, l-Għalqa tas-Sorijiet (kif saret magħrufa mergħa quddiem il-kunvent) kienet l-iktar post popolari għall-iskejzjar f'Moska fis-seklu 19. Tolstoy innifsu kien jieħu gost jiskejzja hemmhekk meta kien jgħix fil-qrib, fid-distrett ta' Khamovniki.
Fl-1871, l-aħwa Filatyev għamlu donazzjoni fi flus għal skola u kenn għall-iltiema. Barra minn hekk, il-kunvent kien jospita wkoll żewġ ospizji għas-sorijiet u għas-sorijiet lajċi. Fil-bidu tal-ewwel deċennju tas-seklu 20, twettaq stħarriġ u restawr fuq il-Katidral mill-arkitett u preservatur Ivan Mashkov. Sal-1917, kien hemm 51 soru u 53 soru lajka jgħixu fil-Kunvent ta' Novodevichy.
Perjodu Sovjetiku u wara
xellug|daqsminuri|247x247px|Il-Kunvent ta' Novodevichy fl-1902 Fl-1922, il-Bolxeviki għalqu l-Kunvent ta' Novodevichy (l-aħħar li ngħalaq kien il-Katidral fl-1929) u għamluh Mużew tal-Emanċipazzjoni tan-Nisa. Sal-1926, il-kunvent kien ġie ttrasformat f'Mużew tal-Istorja u tal-Arti. Fl-1934, il-mużew ġie affiljat mal-Mużew Storiku Statali. Il-biċċa l-kbira tal-faċilitajiet ġew ikkonvertiti f'appartamenti, u b'hekk il-kunvent ma nqeridx.